คลอดลูกได้ 10 วัน น้ำคาวปลาเริ่มกลับมาเป็นสีแดงอีกครั้ง มีลักษณะคล้าย ประจำเดือน แบบนี้ควรต้องรีบไปพบแพทย์มั้ยคะ
สวัสดีค่ะ อาการที่น้ำคาวปลากลับมาเป็นสีแดงคล้ายเลือดประจำเดือนหลังคลอดได้ 10 วัน อาจจะยังเกิดขึ้นได้ เพราะน้ำคาวปลาในช่วง 7-10 วันแรกอาจจะยังมีสีเลือดได้อยู่ และจะค่อยๆจางไปได้เองภายในประมาณ 1 เดือนค่ะจากที่กล่าวมานั้น ควรสังเกตอาการต่อเนื่องไปก่อนค่ะว่าน้ำคาวปลาสีค่อยๆจางลงหรือไม่ หรือมีอาการอื่นๆร่วมด้วยเช่นปวดท้องน้อย หรือมีไข้หรือเปล่า ถ้ามีไข้ กดเจ็บหน้าท้อง มีเลือดออกมาผิดปกติ อาจนึกถึงการติดเชื้อในมดลูกหลังคลอดได้ ควรกลับไปพบแพทย์ ในระหว่างนี้งดการมีเพศสัมพันธ์